**Alsó** és **felső** (a magyarázatok részletessége és mélysége szerint)… tagozat

**Az óra címe**: Az élet kenyere

**Rövid tartalma**: Élet kenyere előképének bemutatása, az utolsó vacsora dramatizálása, szentmise megjelenítése az oltáron (kellékekkel)- múlt jelen összekapcsolása kihegyezve erre a versre: Én vagyok az élő kenyér, amely a mennyből szállt alá. Ha valaki ebből a kenyérből eszik, örökké él.( Jn 6, 51.)

**Nevelési és oktatási cél**: Vágy az örök élet táplálékára, Ismerjék meg az eucharisztia előképeit, az utolsó vacsora eseményét, és a mennyei lakoma.

**Heti gyakorlat**: Keress minden nap legalább egy olyan dolgot az életedben, amiért hálás lehetsz Istennek, vasárnap a szentmisében köszönd meg

**Imádság elhelyezése**: Elején megírják a hálakártyákat, végén az oltárra helyezzük

**Ajánlott imaformák**: Óra elején szabad hálaadás az elmúlt heti örömökért- bevezetés a témába- kis papírra írva

**Ajánlott imádságok**: Óra végén Mi Atyánk- körben állva egymás kezét fogva a mindennapi kenyérre fókuszálva

**Módszertani javaslatok**: gyerekek történetmesélése (előre kiosztott szöveg alapján) a pászka ünnepének kérdés-felelet történet felelevenítése, majd az utolsó vacsora dramatizálása pászkával és szőlőlével, plüss báránnyal- majd az oltár megelevenítése a szentmise kellékeivel

**Ehhez szükséges eszközök, szemléltető anyagok**: plüss bárány, terítő, mécsesek, pászka (otthon sült, vagy bolti tortilla) ostya, kereszt, stóla, kehely, paténa, ministránsruha

**Munkaformák**: csoportos és páros dramatizálás, történetmesélés

**Az óra rövid leírása**:

Az órát hálaadó imával kezdjük, kis papírra írva- majd asztal köré ülve megelevenítjük történetmeséléssel és dramatizálással a következőket:

Ószövetségi előképek: Isten megmentette és táplálta népét (pászka, kivonulás, manna). Isten most is táplál bennünket: fenntartja a világot, ő adja az életet, családunkat, barátainkat, és felkínálja magát az örök élet táplálékaként. Utolsó vacsora dramatizálása (kihegyezve erre a versre: Én vagyok az élő kenyér, amely a mennyből szállt alá. Ha valaki ebből a kenyérből eszik, örökké él.( Jn 6, 51.)

Kört alkotunk az asztalokkal, székekkel. Eljátsszuk, hogy az utolsó vacsorára jöttünk össze Jézussal. Ez a zsidó húsvétkor történt. A pászka történetét 2 gyerek játssza el (külön kiadott papír alapján). Rövid magyarázattal kiegészítjük (pászka-kovásztalan kenyér, manna; milyen életet adott Isten a szabadítás által). Ezután az utolsó vacsora eljátszása következik. A magyarázatban elmondjuk, hogy az Eucharisztiában Jézus önmagát ajándékozza nekünk mindörökre. (eszünk!) Majd előre utazunk az időben, a jelenben a szentmisében ünnepeljük Jézus ajándékát. Bemutatjuk a szentmise kellékeit, a gyerekek pedig az óra eleji imádságukat hozzák az oltárra. Zárásként közösen a Mi Atyánk imádságot imádkozzuk.

**Idetartozó altémák**:

* Közösség ereje
* mindennapi kenyér
* hálaadás
* áldozat
* mennyei lakoma
* film az ostyasütésről